Downloaded from YTS.MX
Official YIFY movies site: YTS.MX
లండన్ సెప్టెంబర్ 1940
రెండవ ప్రపంచ యుద్ధం మొదలైన ఒక ఏడాది తర్వాత, బ్రిటన్, దాని కామన్ వెల్త్ మిత్ర పక్షాలు
శక్తివంతమైన నాజీ జర్మనీతో ఢీ కొట్టాల్సిన పరిస్థితి ఏర్పడుతుంది.
హిట్లర్ వాయు సేన భీకరమైన బాంబు దాడులతో
బ్రిటిష్ నగరాలు, పట్టణాలపై విరుచుకుపడసాగింది.
ఈ కాలాన్నే "బ్లిజ్" అని అంటారు,
ఇది జర్మన్ పదమైన "బ్లిజ్ క్రీగ్" నుండి పుట్టింది,
అంటే మెరుపుల యుద్ధం అని అర్థం.
గ్రేట్ బ్రిటన్ లో పన్నెండున్నర లక్షల మందిని బాంబు దాడులకు గురయ్యే నగరాల నుండి
సురక్షిత ప్రాంతాలకు తరలించడం జరిగింది.
అందులో పిల్లలే సగం మందికి పైగా ఉంటారు.
హా, అది ముందే ఉంది!
నేను వస్తున్నాను! పక్కకు జరగండి!
నోట్లో నుండి సిగరెట్ తీయ్!
- పైప్ ఎవరి దగ్గర ఉంది? - ప్రెషర్ ఇంకా ఎక్కువ కావాలి!
- పైప్ ఎవరి వద్ద ఉంది? - నీళ్లు పోయి!
- నీళ్లు! కానివ్వు! - పోయి!
దాన్ని పట్టుకోండి!
దాన్ని పైకి తీసుకోండి!
జాగ్రత్త. ముందుకు పదండి! ముందుకు పదండి!
కానివ్వండి! వెళ్లి పైపును పట్టుకోండి!
డ్రమ్స్ ని వాయిద్దామా?
దాన్ని... దాన్ని శరీరంలోని అణువణువూ కదిలిస్తూ చేయాలి, అణువణువూ ఫీల్ అవ్వాలి.
ఏదైనా కోరుకో.
ఆలోచించు.
- ఒక కోరికేనా? - ఒకటే.
మా బంగారం అబ్బా. మా అందాల...
నాన్నా!
రా.
నాన్నా!
పద. ఇంకాస్త దూరమే ఉంది.
ఈ స్టేషన్ మూసివేయబడి ఉంది!
తలదాచుకోవడానికి మాకొక చోటు కావాలి!
ఇక్కడ ఆశ్రయం అందించబడదని తెలుసుకోండి!
స్టెప్నీ గ్రీన్
- గేట్ తెరవండి! - వెనక్కి జరగండి!
వైమానిక దాడులకు ఆశ్రయం ఇవ్వడానికి ఇది అధికారిక ప్రదేశం కాదు.
ఆవాసాలన్నీ నిండుగా ఉన్నాయి. ఎక్కడికి వెళ్ళాలి మేము?
దగ్గరే ఉండు.
ఇంట్లో షెల్టర్ ఉంటే, అక్కడే తలదాచుకోండి.
గార్డెన్ లో ఉండే రేకుల షెడ్డా? అందరికీ గార్డెన్ ఉండాలి కదా.
- కామెడీ చేస్తున్నావా! - వెనక్కి జరగండి,
లేదంటే ఎవరికైనా ఏమైనా కావచ్చు!
మమ్మల్ని లోపలికి రానివ్వకపోతే, నీకే పళ్ళు రాలతాయి!
- బలవంతంగా తెరుద్దాం! - వదలండి!
వాళ్ళని ముందుకు రానివ్వకండి!
ఇక్కడ పిల్లలు ఉన్నారు! మీకు దండం పెడతా, గేట్లు తెరవండి!
- గేట్ దగ్గరికి రావద్దు! - ఇక్కడ పిల్లలున్నారు!
- గేట్స్ తెరువు! - ఇన్స్పెక్టర్, అది చట్టానికి విరుద్ధం!
వీళ్ళకి ఏ ఆధారమూ లేదు, బాంబు పడితే ఇక అంతే వీళ్ళు!
ఆఖరిసారిగా ఆదేశిస్తున్నా. గేట్స్ తెరువు!
గేట్స్ తెరువు!
- లోపలికి పదండి! - జార్జ్, పద.
- నాన్నా, నీకేమి కాలేదు కదా? - హా, బంగారం, నాకేమీ కాలేదు.
- జార్జ్, పద. - తలదాచుకో, జార్జ్.
అలా వెళ్ళాలి! అలా వెళ్ళాలి! వచ్చేశాం.
పద, బంగారం. వెనక పక్కకి వెళదాం.
వీళ్ళు పిరికి సన్నాసులు! మీరు పిరికి పందలురా!
పడిన వారిని వదిలేసి ఎలా వెళ్లిపోతున్నారు?
పద, జార్జ్.
జాగ్రత్త.
అక్కడ.
అక్కడ కూర్చుందాం పద.
ఏమీ కాదులే, ఓలీ.
నిన్ను వదిలిపెట్టి ఎక్కడికీ వెళ్ళను. నిన్ను భద్రంగా చూసుకుంటా.
హేయ్, నువ్వు వాడి పట్ల న్యాయంగా వ్యవహరించట్లేదు, రీటా. నువ్వు వాడిని పంపించేయాలి.
అవును.
మరేం పర్వాలేదు, ఓలీ.
నువ్వు, నేను, అమ్మ, తాతయ్య ఉదయానికల్లా ఇంట్లో ఉంటాముగా.
ఇది తీసుకో, జార్జ్.
ఇదా?
నువ్వు కూడా నాతో రావచ్చు కదా?
బంగారం, చెప్పా కదా, ఇది పిల్లలు మాత్రమే పాలు పంచుకోగల సాహసయాత్ర.
పెద్దవాళ్ళని రానివ్వరు.
కానీ ఇది చాలా బాగుంటుంది.
- నీకు కొత్త మిత్రులు పరిచయమవుతారు. - నాకు ఇక్కడ మిత్రులు ఉన్నారు.
అవును, పల్లెలో నువ్వు ఎంచక్కా ఆటలు ఆడుకోవచ్చు.
అది చాలా బాగుంటుంది.
ఆవులు, గుర్రాలు, గొర్రెలు ఉంటాయి...
కానీ వాటి దగ్గర వాసన వస్తుంది.
నాకు నీతోనే ఉండాలనుంది.
హా, నాకు తెలుసు.
ఇదంతా ముగిసే దాకానే దూరంగా ఉంటావు.
ఆ తర్వాత స్కూల్స్ తెరుచుకుంటాయి, మళ్ళీ అంతా మామూలు అయిపోతుంది.
ఒట్టేసి చెప్తున్నా.
ప్లీజ్, అమ్మా, నన్ను పంపించేయకు.
ఇది తీసుకో.
ఇది నీ దగ్గర ఉంటే మీ నాన్న సంతోషిస్తాడు.
అది నీకెలా తెలుసు?
నాకు తెలుసు, ఎందుకంటే ఆయన అలాంటి వాడే కాబట్టి.
ఎందుకంటే నువ్వు ఆయన కొడుకువి కాబట్టి. ఇప్పుడు ఇది నీదే.
నీకు ఏమీ కాకుండా ఇది చూసుకుంటుంది, సరేనా?
సరేనా?
చొక్కా, కోటు వేసుకో.
కిందికి రా, సరేనా?
ఇంకా పిల్లలని ఇంట్లోనే ఉంచుకున్న తల్లిదండ్రులారా వినండి,
వాళ్ళని పంపించేయడానికి మీకు మరో అవకాశం ఉంది.
వారికి అసౌకర్యంగా అనిపించడానికి, ఇంటి మీద వారికి బెంగగా అనిపించడానికి
అవకాశం ఉంది.
అలా అని పంపించకపోతే, ప్రాణాలకే ముప్పు ఉంటుంది.
జార్జ్! త్వరగా రా, బాబు. టిఫిన్ సిద్ధంగా ఉంది.
ఎనిమిది గంటలు దాటగానే...
- బాగానే ఉన్నావా, బంగారం? - హా.
...మరోసారి వైమానిక దాడుల సైర్లను మోగినప్పుడు,
రాత్రంతా అనేక సార్లు దాడులు జరిగాయి.
యుద్ధ విమానాలపై యాంటీ-ఎయిర్ క్రాఫ్ట్ గన్లు భీకర దాడులకు పాల్పడ్డాయి,
కానీ కొన్ని విమానాలు తప్పించుకొని రాగలిగాయి...
అంతా సర్దుకుంటుందిలే.
ఒక మెడికల్ ఆఫీసర్ గాయపడ్డారు, మెడికల్ సిబ్బంది...
భయం సృష్టించాలనే ఉద్దేశంతోనే దాడులు జరిపారని స్పష్టంగా తెలుస్తోంది.
నాజీ వాళ్ళ దురాగతాలకు లండన్ వాసులు భయపడాల్సిన పని లేదు.
లండన్ లో కార్యకలాపాలన్నీ మామూలుగానే కొనసాగుతున్నాయి, లండన్ వాసులు మళ్ళీ మామూలు...
జాక్? స్టవ్ మీద ఇంకా కొంచెం టిఫిన్ ఉంది. వచ్చి తింటావా?
పర్వాలేదు, జెరాల్డ్.
వెళ్లి అమ్మ ఎలా ఉందో చూడాలి, మళ్ళీ కొన్ని గంటల్లో డ్యూటీకి వెళ్ళిపోవాలి.
తనని అడిగానని చెప్పు.
బై, ఓలీ.
- ఇవాళ అంతా మంచే జరగాలని కోరుకుంటున్నా. - థ్యాంక్స్.
మంచిగా ఉండు.
జాగ్రత్తగా ఉండు, బాబూ.
ధైర్యంగా ఉండాలని, బెదిరించే వాళ్ళని ఎదిరించాలని మర్చిపోకు.
వాళ్ళ గురించి ఎప్పుడూ మనం ఏం అనుకుంటుంటాం చెప్పు.
మొరిగే కుక్కలు కరవవు అనా?
ఏమన్నావు? నువ్వు అన్నది వినిపించలేదు. గట్టిగా చెప్పు.
మొరిగే కుక్కలు కరవవు.
అంతే. ఇలా రా.
ఇవి తీసుకో. అత్యవసర పరిస్థితుల్లో వాడు.
- పద. - థ్యాంక్యూ, తాతయ్య.
పాత ఇనుప సామాను కొంటాం! ఎలాంటిదైనా కొంటాం!
- చెప్పండి. - జార్జ్ హాన్వే, తొమ్మిదేళ్లు.
ఇదుగోండి.
ప్లాట్ ఫామ్ పై ఎక్కడా ఆగకండి!
అంతా ఓకేనా?
లవ్ యూ.
మంచి పిల్లాడిలా ఉండాలి, మర్చిపోకు.
చీమిడి వస్తే చొక్కాతో తుడుచుకోకు. కర్చీఫ్ తో తుడుచుకో.
నువ్వంటే నాకు అసహ్యం.
జార్జ్!
ఇలా రండి! బోగీలు ఎక్కండి!
జార్జ్, ఇలా రా!
- జార్జ్! - రీటా!
- త్వరగా ఎక్కండి! - రీటా, శాంతించు. అతనికేమీ కాదు.
నేను వీడ్కోలు సరైన విధంగా చెప్పాలి.
- జార్జ్! - రీటా!
కాస్త దూరంగా నిలబడండి!
అందరూ త్వరగా ఎక్కండి!
జార్జ్! జార్జ్!
జార్జ్, దయచేసి నన్ను చూడు, బంగారం! బంగారం, నన్ను ఎందుకు చూడట్లేదు నువ్వు?
బంగారం, దయచేసి చూడు! ఐ లవ్ యూ!
ఈ బోగీ తలుపు తెరవగలరా...
ప్లీజ్! అయ్యయ్యో. జార్జ్, ప్లీజ్!
- దయచేసి నన్ను చూడు! బంగారం, ప్లీజ్! - అతనికేమీ కాదండి.
ఒక మంచి కుటుంబం అతని యోగక్షేమాలు చూసుకుంటుంది. దిగులు పడవద్దు.
వదలండి! నన్ను వదలండి!
జార్జ్!
అంతా ఓకేనా?
హా, నాకు తెలుసులే. పిల్లలని అలా పంపించడం చాలా కష్టంగా ఉంటుంది.
కానీ ధైర్యంగా ఉండు, సరేనా?
భలే దానివే, రీటా. కాస్త నవ్వు.
అందులో మంచి విషయం కూడా ఉంది. నీ పాటికి నువ్వు ఉండవచ్చు.
నీకు నచ్చిన విధంగా ఉండవచ్చు.
అతడిని బాగా చూసుకుంటారు. లేదంటే వాళ్ళు పిల్లలని తీసుకెళ్లే వాళ్ళు కాదు కదా.
బ్లాక్ పూల్ కి వెళ్ళినట్టే ఉంటుంది. ఇక్కడి కన్నా బాగా ఉంటుంది!
తర్వాత పాటలో గొంతు బాగా ఉండాలని మాట్లాడట్లేదు అనుకుంటా, అంతే కదా?
నీకు కాస్త కంగారుగా ఉందనుకుంటా. నేనైతే కంగారు పడిపోతా.
దానికి నువ్వు సిద్ధమేగా?
సందేహమా ఏంటి! అందరం ఆ క్షణం కోసమే చూస్తున్నాం కదా!
అది తన నిర్ణయం.
ప్రతి ఒక్కరూ వింటారమ్మా.
హా, అది నాకు తెలుసులే, కానీ దాని వల్ల తనకి కాస్త బాగా అనిపిస్తుంది కదా?
తను అమ్మ మాత్రమే కాదు కదా. తన గొంతు కూడా చాలా బాగా ఉంటుంది.
నా చేతికి ఏమైంది!
- లాగడానికి ప్రయత్నించు. వెర్రి దానా! - నీ ముడ్డి నువ్వు కడుక్కో.
సరే, అమ్మాయిలూ, అమ్మాయిలూ, ముచ్చట్లు ఆపి, కాస్త పని కానిస్తారా?
ఇవాళ ప్రత్యేకమైన రోజు అని ఒప్పుకుంటా,
అలా అని పనిని గాల్లోకి వదిలేస్తే ఎలా!
మన సైనికులు మనపైనే ఆధారపడుతున్నారు.
మీపై ఆధారపడుతున్నారు!
దేవుడే వాళ్ళని కాపాడాలి.
మనోడికి నా పనితనం చూపిస్తా.
తీసుకో నీకు కావాల్సినంత!
సూపర్, టిల్డా!
సత్తా చూపించావు, పాపా.
ఏంటి తల్లీ నువ్వు!
మనోడు మామూలు వెధవ కాదు, కదా?
అమెటాల్
బీబీసీ
మన సంగీత షో జరిగేది ఇక్కడే. అది స్పష్టంగా తెలిసిపోతోంది అనుకోండి.
పిల్లలూ, సీట్ల మీద కాళ్ళు పెట్టకండి.
ఓయ్, అక్కడి నుండి వెంటనే దిగు. అది ప్రమాదకరం.
క్షమించండి.
అంతా ఓకేనా?
అబ్బో, కోపం!
నువ్వు అచ్చం నా కుక్కలా ఉన్నావు. నీ తోక ఏది?
అతడిని వదిలేయండి!
- అయ్యయ్యో, ఏడుస్తున్నాడే! - అమ్మని మిస్ అవుతున్నావా?
అతడిని వదిలేయండి, సరేనా?
నీకెందుకు? నువ్వు అతని లవరువా?
నోరు మూసుకో.
ఇక చాలు.
మీరు కానీ, ఇంకెవరైనా కానీ నోరు తెరిస్తే,
మన గమ్యస్థానం వచ్చే దాకా, గార్డుల బోగీ ఎక్కించేస్తా.
జాగ్రత్త.
రాముడు మంచి బాలుడు ఎవరమ్మా?
సరే, కొట్టుకుందామా? నువ్వు వస్తావా? నువ్వు వస్తావా?
ఎవరు వస్తారు?
అనుకున్నాలే. మొరిగే కుక్కలు కరవవు.
భలే బుద్ధి చెప్పావు వాళ్లకి. నా పేరు క్యాథీ. నీ పేరేంటి?
జార్జ్.
- జార్జ్, టీ తాగిపో. - సరే.
కానివ్వు. బౌలింగ్ వేస్తావా, వేయవా?
కాస్త ఆగు స్వామీ. వెనక్కి వెళ్ళండి. ఇంకా వెనక్కి వెళ్ళండి!
బాల్ వేయి.
అడిగి మరీ బొక్క బోర్లా పడబోతున్నావు, చూసుకో.
పట్టుకోండి! పట్టుకోండి!
- నేను పట్టుకుంటా! - నేను పట్టుకుంటా.
సిక్స్!
ఏమైంది మీ ఇద్దరికీ? పనికిమాలిన సన్నాసులారా!
జార్జ్, ఇక టీకి రా.
అమ్మ దగ్గరికి వెళ్ళు ఇక, ఏ అబ్బకి పుట్టావో తెలీని నల్ల వెధవ.
నీ కోసమే నా ప్రేమను దాచుకుంటున్నా
అంతా ఓకేనా, జార్జ్?
అంతా ఓకేనా? ఏమైంది, బాబూ?
- ఏమీ కాలేదు. - ఏదో అయినట్టు ఉందే.
మాతో కలిసి పాడతావా?
ఏమైంది? బాగానే ఉన్నావా?
ఒక పాట పాడదామా?
నీ కోసమే నా ప్రేమను దాచుకుంటున్నా
ఇక మొదలుపెడదాం.
- సిద్ధమా? - సిద్ధమా?
మూలన ఉండే జాక్ హార్నర్ లా
ఎక్కడికీ వెళ్ళను నేను
వెళ్లాలని కూడా నాకు లేదు
నీ ముద్దుల కోసం ఎన్నాళ్లయినా వేచి ఉండవచ్చు
నిజమే చెప్తున్నా
- అమ్మా! - పాడు.
పొద్దుపోయాక బయట తిరగను తిరగాలని నాకు లేనే లేదు
ఎనిమిదింటికల్లా ఇంటికి వచ్చేస్తా రేడియో ఆన్ చేసుకుంటా
ఏ పిచ్చి పనీ చేయట్లేదు
నీ కోసమే నా ప్రేమను దాచుకుంటున్నా
అంతే.
బీబీసీలో తదుపరి కార్యక్రమంలో భాగంగా, విక్టర్ స్మైత్ మీకు ఒక షోని పరిచయం చేయనున్నారు.
నమస్తే, సోదరసోదరీమణులారా.
మనం దేశమంతటా ప్రసారం చేయడానికి కౌంట్ డౌన్ మొదలైంది,
అయిదు, నాలుగు, మూడు, రెండు, ఒకటి.
కండక్టర్, విలియమ్ లాటన్ సారథ్యంలో వర్క్స్ బ్రాస్ బ్యాండ్, "ట్రంపెటర్ బాబ్"ని
అద్భుతంగా వాయించి, ఇప్పుడు మనల్ని అలరించారు.
- బాగానే ఉన్నానా? - ఇప్పుడు వర్క్స్ వండర్స్ కార్యక్రమానికి...
- కత్తిలా ఉన్నావు. - ...దేశంలో ఆగ్నేయ భాగాన ఉన్న
ఈ ఫ్యాక్టరీ నుండి ఒక షో ఇవ్వాల్సిన సమయం ఆసన్నమైంది.
మీకు తెలిసే ఉంటుంది, మేము బ్రిటన్ అంతటా తిరుగుతూ,
దేశ వాసుల మోముల్లో నవ్వులు వికసింపజేయడానికి
ప్రతిభ ఉన్న ఫ్యాక్టరీ వర్కర్ల కోసం గాలిస్తూ ఉన్నాం.
ఈరోజు, మందు గుండు ఫ్యాక్టరీలో పని చేసే మిస్... మిస్ రీటా హాన్వేని పరిచయం చేస్తున్నాం.
కానివ్వు, రీటా! అదరగొట్టేయ్! కుమ్మేసేయ్ అంతే!
అరవవద్దు.
పిల్లల్ని పంపించేయాల్సి వచ్చిన తల్లిదండ్రులు అందరికీ, ఇంకా నా కొడుకు జార్జ్ కి,
ఈ పాటని అంకితం చేస్తున్నాను.
పాట మొదలుపెడుతోంది.
నా కాలర్
సారీ.
మళ్ళీ మొదలుపెట్టగలరా?
సరే మరి.
నా కాలర్ ని సర్దుకుంటా
వాతావరణం ఎలా ఉన్నా కానీ
నువ్వు నా చెంతనే ఉంటావు
నేనెక్కడికి వెళ్లినా, నువ్వు కూడా నాతోనే ఉంటావు
మనిద్దరమే
నిన్ను హత్తుకుని వెచ్చదనం, ప్రేమ పొందుతాను
అలా నా బాధని దూరం చేసుకుంటాను
నువ్వే నా చలి కోటువి
బయట చీకటిగా, చలిగా ఉండవచ్చు
కానీ నా గుండెలో, ఇది చక్కగా ఎండ కాచే రోజు
వసంతం త్వరలోనే ఉదయించనుంది అది నీ మెరిసే కనుల్లో అందంగా పూయనుంది
ఏదీ కూడా నన్ను బాధపెట్టలేదు ఎందుకంటే నువ్వు నా దగ్గరే ఉంటావు
ఎండైనా వానైనా, వడగళ్ళైనా మంచు అయినా
నువ్వే నా ఆశ్రయానివి, నీ దగ్గరే నాకు స్వాంతన
నా కాలరును సర్దుకుంటా నా జేబుల్లో చేతులు పెట్టుకుంటా
నువ్వు నా చెంతనే ఉంటావు
నేనెక్కడికి వెళ్లినా, ప్రపంచాన్ని చుట్టేందుకు వెళ్ళినా, నువ్వు నాతోనే ఉంటావు
నిన్ను హత్తుకుని వెచ్చదనం, ప్రేమ పొందుతాను అలా నా బాధని దూరం చేసుకుంటాను
నువ్వే నా చలి కోటువి
థ్యాంక్యూ.
మాకు షెల్టర్లు కావాలి! అండర్ గ్రౌండులో ఏర్పాటు చేయండి!
క్షమించు.
మాకు షెల్టర్లు కావాలి! అండర్ గ్రౌండులో ఏర్పాటు చేయండి!
సోదరసోదరీమణులారా, ఇక తిరిగి బ్రాడ్ కాస్టింగ్ హౌస్ కి స్విచ్ అవుదాం.
థ్యాంక్యూ.
షెల్టర్లు కావాలి!
అండర్ గ్రౌండులో ఏర్పాటు చేయండి!
కానివ్వు. మాట్లాడు అతనితో.
హేయ్, నా పేరు టామీ. నీ పేరేంటి?
జార్జ్.
చిన్నారి పొన్నారి జార్జ్ బాబు, నిన్ను ఎవరు కొట్టారమ్మా? అమ్మ కొట్టిందా? నాన్న కొట్టాడా?
టామీ టామీ పన్నీరు.
టామీని పట్టుకొని తన్నేరు.
సరే మరి.
వీళ్ళు నా తమ్ముళ్లు, ఆర్చీ, ఇయాన్.
నా పురుగును చూస్తావా?
పట్టుకుంటావా?
దీని పేరు, జెర్రీ.
సోమర్సెట్ కి చేరుకున్నాక మమ్మల్ని విడదీసేసే వారు.
అలా జరగనివ్వం మేము.
మా కుటుంబంలో, అందరిదీ ఒకే మాట, ఒకే బాట.
కాబట్టి మేము పారిపోయి, అడవిలో దాక్కుని, ఈ రైలు ఎక్కేశాం.
టామీ, నాకు ఆకలిగా ఉంది.
నసపెట్టడం ఆపు.
నా దగ్గర ఒక శాండ్విచ్ ఉంది.
మనందరం ముక్కలు చేసుకొని తిందాం.
స్ట్రాబెర్రీ జామ్! నాకు చాలా ఇష్టం.
ఇంతకీ ఎలా తప్పించుకున్నావు నువ్వు?
రైలు నుండి దూకేశా.
అయ్య బాబోయ్!
మా అమ్మ నన్ను పంపించేసింది.
స్టేషన్ లో, నేను తనతో కటువుగా ప్రవర్తించాను.
మీ అమ్మ కదా. క్షమించేస్తుందిలే. తల్లుల గుణమే అది.
నాకు ఇంటికి వెళ్లిపోవాలనుంది.
మనం చిక్కితే ఏం చేస్తారో తెలుసా, జార్జ్?
మనల్ని దగ్గర్లోని రైల్వే స్టేషన్ కి తీసుకువెళ్లి, ఏ రైలు వస్తే, ఆ రైల్లోకి ఎక్కించేస్తారు.
ఆ తర్వాత నోట్లోకి గుడ్డ కుక్కేసి, సీటుకు మనల్ని కట్టేస్తారు,
మన మెడకు "పారిపోతాడు, జాగ్రత్త" అని ఒక బోర్డును తగిలిస్తారు,
మనం మళ్ళీ పారిపోకుండా ఉండాలని.
టాయిలెట్ కి వెళ్లాల్సి వస్తే?
ఏమైనా డైపర్ ఇస్తారేమో.
సాహసం ఆట ఆడుకుందాం.
సరే మరి.
రైలు పైకి ఎక్కే సాహసం చేయాలని నిన్ను అడుగుతున్నా.
చాలా తేలిక.
అయితే కానివ్వు.
కానివ్వు. నాకు కాస్త సాయపడు.
ఏం పర్వాలేదులే.
ఇప్పుడు ఎక్కు.
ఆ పెట్టెల మీద ఎక్కి రా!
యాహూ!
లండన్, మేము వచ్చేస్తున్నాం!
లండన్ వచ్చేసింది! లేవండి!
రైలు ఆగింది, కానీ స్టేషనులో ఆగలేదు.
- ఎవరూ లేరు! - ఇక్కడ కూడా!
వద్దు. ఇలా రా. త్వరగా రండి.
ఇక్కడ ఎవరూ లేరు!
ఇప్పుడే!
- ఎక్కడికి పోతున్నావు! - వదులు!
- నన్ను వదలరా, సన్నాసి. - ముందు మా అన్నని వదులు!
- లగెత్తండి! - లగెత్తు, జార్జ్!
- టామీ! - నన్ను వదిలేయ్!
బిల్, బిల్, ఇక్కడికి రా!
వేగంగా పరుగెత్తాలి!
- త్వరగా రా, టామీ! - బిల్!
బాస్!
త్వరగా రా, జార్జ్!
ఆగండి రా!
- మమ్మల్ని పట్టుకోండి దమ్ముంటే! - పరుగెత్తండి!
- ఆగండి! ఇలా రండి! - వచ్చి పట్టుకోండి!
అక్కడే ఆగండి!
రా, జార్జ్!
ట్రాక్ పై నిలబడవద్దు!
ఎందుకు ఆగావు? రా, వచ్చేయగలవు.
టామీ!
- టామీ! - ఆగండి!
- టామీ! - టామీ!
అలా ఎలా జరగనిచ్చావు?
- అది పద్ధతి కాదు, ఆమోదయోగ్యం కూడా కాదు. - ఎంత సిగ్గుచేటు!
నీ సిబ్బందికి నీ మాట అంటే లెక్క లేదా? మనం యుద్ధం మధ్యలో ఉన్నాం!
మన్నించండి. ఇలా జరిగి ఉండాల్సింది కాదు.
- దీనికి కారకులైన వారిపై చర్యలు తీసుకుంటా. - తీసుకో, మళ్ళీ ఈ ఫ్యాక్టరీ వైపుకు
వచ్చామంటే, నువ్వు అదృష్టవంతుడివనే చెప్పాలి.
నీ యెంకమ్మ!
ఓయ్, నువ్వు! నీ వస్తువులను తీసుకొని నాతో రా.
మీరందరూ కూడా.
వెళదాం పదండి.
పని కానివ్వండి, అమ్మాయిలూ.
ఆగ్నెస్, ఇంకా ఆ అమ్మాయిలు చెప్పింది నిజమే కదా.
దాని ఫలితం ఏంటో చూశావుగా. బయటకు గెంటేశారు.
నోరు మూసుకొని ఉండుంటే, ఉద్యోగాలు పోకుండా ఉండేవి.
- బాబోయ్, డోరిస్. - ఎవరో ఒకరు ముందడుగు వేయాలి కదా?
- పాట చాలా బాగుంది, రీటా. - నిజంగానా?
ప్రారంభంలో అటుఇటూ అయినట్టుగా అనిపించింది.
లేదు, నాకు చాలా బాగా నచ్చింది.
- గుడ్ నైట్, అమ్మాయిలూ. - గుడ్ నైట్.
సరే, నువ్వు సిద్ధంగా ఉన్నావా?
రా!
కానివ్వండి! అంతే, అంతే, అంతే!
కానివ్వు!
కానివ్వండి. అంతే, సర్! అదరగొట్టేయాలి!
దీన్ని నాకు మా అమ్మ ఇచ్చింది...
ఇప్పుడు
నేను నీకు ఇస్తున్నా.
ఇది నీకు ఏమీ కాకుండా చూసుకుంటుంది.
నేను ఒక్క దాన్నే ఉన్నా
నాకు తోడు ఎవరూ లేరు
కానీ నాకు ఈ ఒంటరి జీవితం హాయిగానే ఉంది
ఏ పిచ్చి పనీ చేయట్లేదు
నీ కోసమే నా ప్రేమను దాచుకుంటున్నా
ఓయ్, కళ్ళు కనబడట్లేదా?
- పద. పద. - ఏమన్నావు?
"కళ్ళు కనబడట్లేదా?" అన్నా. నువ్వు కావాలని గుద్దావు.
వదిలేయ్. పట్టించుకోకు.
నీ తరఫున మాట్లాడటానికి అమ్మాయిని పంపిస్తున్నావే, అసలు మగాడివేనా నువ్వు?
అయినా, ఆ కోతిగాడితో నీకేంటి పని?
హేయ్, నోరు అదుపులో పెట్టుకో.
మార్కస్!
నువ్వు దూరంగా ఉండు.
- అతడిని వదలండి! - ఇలా రా.
నన్ను వదులు!
వాడి మక్కెలు ఇరగదీయండి.
మార్కస్!
- ఓయ్! ఏం జరుగుతోంది? - అతడిని వదలండి!
- పోలీసులు వచ్చారు. - వదులు!
ఆఫీసర్! ఆఫీసర్! వాడు రాక్షసుడు!
- నాపై దాడి చేయాలని చూశాడు, ఆఫీసర్! - లేదు, అది అబద్ధం. వాళ్ళే గొడవ మొదలుపెట్టారు!
ఏ కారణం లేకుండా అతనే రాక్షసుడిలా మాపైకి ఎగబడ్డాడు.
- సరే. నువ్వు మాతో రా. - హా, మంచి పని చేస్తున్నారు.
అతడిని జైల్లో వేయండి. వాళ్ళందరూ ఎప్పుడూ ఏదోకటి చేస్తూనే ఉంటారు.
వాళ్ళే ముందుగా కొట్టారు. నేను నా ఆత్మ రక్షణలో భాగంగా కొట్టానంతే.
స్టేషనుకు వెళ్ళాక, నిన్ను నువ్వు కాపాడుకోవడానికి ఇంకా చాలానే చేయాల్సి ఉంటుంది.
- అతనేమీ చేయలేదు! మార్కస్! - దేవుడా! రీటా!
- ఇటు రావద్దు! - రీటా!
"కదలవద్దు" అన్నానా! కదలవద్దు!
అక్కడే ఉండండి.
మార్కస్.
టికెట్స్ తీసుకోండి.
టికెట్ తీసుకో, అబ్బాయి.
తర్వాతి స్టాప్, పికడిల్లీ సర్కస్!
ఈ బస్సు స్టెప్నీకి వెళ్తుందా?
ఈ బస్సు వెళ్లదులే.
ఒక పని చేయ్, తర్వాతి స్టాప్ లో దిగిపో,
రోడ్డు దాటి,
14వ నంబర్ బస్సు ఎక్కు, నువ్వు ఎక్కిన చోటు నుండి మూడు స్టాప్స్ వెనక్కి వెళ్ళు.
ఆ తర్వాత, బస్సు దిగేసి, ముందు కుడి వైపుకు, ఆ తర్వాత ఎడమ వైపుకు తీసుకొని,
రోడ్డు దాటేయ్,
లివర్ పూల్ స్ట్రీట్ కి వెళ్లే 64వ నంబర్ బస్సులు ఆగే బస్ స్టాప్ నీకు కనిపిస్తుంది.
కానీ నువ్వు వైట్ చాపెల్ కి వెళ్ళే బస్సు ఎక్కాలి.
అది ఎక్కి, అయిదవ స్టాపులో దిగు.
హామ్లీస్
ఇక్కడి నుండి పద, అబ్బాయి. ఒకే చోట నిలబడకూడదు ఇక్కడ.
పద. వెళ్ళు.
ఎంపైర్ ఆర్కేడ్
సామ్రాజ్యం తయారు చేసిన చక్కెరని కొనండి
ప్రపంచంలో కొకోవా ఉత్పత్తిలో 60% వాటా సామ్రాజ్యానిదే
కొకోవా
అరటి పళ్ళు
సామ్రాజ్యం ఏటా 1,20,00,000 గెలలను ఎగుమతి చేస్తోంది
నీ పేరేంటి?
నాతో రా.
బాబోయ్. కాస్త కదలకుండా ఉండు.
గిలిగింతలుగా ఉంది.
సరే, అయిపోయింది.
నువ్వు పై దాకా గీయలేదు.
అయితే ఏంటి? అంత పైన ఎవరు చూస్తారు?
ఈ రాత్రి నీ విషయంలో ఏమీ జరగకపోవచ్చు, నా విషయంలో ఏమైనా జరుగుతుందేమో.
మరి డేవ్ సంగతేంటి?
ఏమైంది? అతను వేరే దేశంలో ఉన్నాడు.
అతనికి దీని గురించి ఎప్పటికీ తెలీదు కాబట్టి, ఏమీ కాదు.
సరే. నా వేలు ఎక్కడుందో కనిపిస్తోంది కదా?
నువ్వు అక్కడి దాకా గీయాలి.
అద్భుతమైన దృశ్యం కనిపిస్తోంది కదా, డోరిస్.
మామూలు అద్భుతం కాదు.
అయ్య బాబోయ్. కాస్త కుదురుగా ఉండు.
నీ చేతులు చాలా సున్నితంగా ఉన్నాయి, తెలుసా, డోరిస్?
వేరే వాళ్ళు చెప్పారులే. థ్యాంక్యూ.
తన చేతులు చాలా సున్నితం అబ్బా.
ఇప్పుడు హ్యాపీయా?
ఇది బాగుంది.
చూడు, మమ్మల్ని మేకప్ వేయనివ్వు, కత్తిలా తయారు చేస్తాం, ఏమంటావు?
నాకు వచ్చే మూడ్ లేదులే.
రెండు మూడు పెగ్గులేస్తే వచ్చేస్తుందిలే మూడ్.
పైగా, నా లిప్ స్టిక్ లో కొంచెం మిగిలితే, అది నీకే ఇచ్చా. ఎందుకు ఇచ్చానా అని అనిపించేలా చేయకు.
రా. త్వరగా వెళదాం, లేదంటే అందమైన మగాళ్లు దొరకరు.
ఉండేదే అరకొర అసలు.
హలో, నావికుడా.
అతను ఒకే.
మగాళ్ల ఆలోచన తప్ప వేరే ఆలోచన లేదా నీకు!
అతనితో ఒక మిత్రుడు కూడా వచ్చాడు. వస్తావా?
లేదు, నేను రాను.
హేయ్.
కానివ్వు, జాకీ బాబు.
- ఇందాక తెచ్చిందే తీసుకురానా? - వద్దులే. నేను బయలుదేరుతా ఇక.
షెల్టర్ వద్దకు వెళ్లి, మిక్కీ డేవిస్ కి సాయపడతా.
ఏంటి? ఆ చిట్టి మిక్కీకా?
ఎత్తు వల్ల లాభమే తప్ప నష్టం లేదని అంటుంటారు కదా.
నువ్వు నీ పిచ్చి ఆలోచనలు. ఎప్పుడూ అదేనా? వేరే ఆలోచనలు ఉండవా?
సారీ.
వాటిని తను అస్సలు ఆపుకోలేదు అబ్బా.
ఏం ఇవ్వమంటారు?
మళ్ళీ అదే ఇవ్వమ్మా.
నీ పేరేంటి, బంగారం?
టీ అక్షరంతో మొదలయ్యే టిల్డా.
ఏం తాగుతావు, టీ అక్షరంతో మొదలయ్యే టిల్డా?
మాకు ఇప్పుడు ఉద్యోగాలున్నాయి.
మా డ్రింక్స్ మేమే కొనుక్కోగలం, చాలా చాలా థ్యాంక్స్.
అరె, భలే దానివే, బంగారం.
స్త్రీలను గౌరవించే పాత పద్ధతులను ఫాలో అయ్యే పెద్ద మనుషులం మేము.
నీకు, మీ స్నేహితులకి డ్రింక్స్ కొనిచ్చే భాగ్యం మాకు ఇవ్వు.
సరే, మీరు మరీ బలవంతపెట్టేస్తున్నారు.
అయ్యయ్యో, అక్కడ చూడండి.
నాకెవరు పరిచయమయ్యారో చూడండి, అమ్మాయిలూ.
- గుడ్ ఈవినింగ్, అమ్మాయిలూ. - హలో.
- చీర్స్. థ్యాంక్యూ. - ఏం పర్వాలేదు.
- చీర్స్. - చీర్స్.
మళ్ళీ అవకాశాన్ని కోల్పోయినట్టున్నావు, జాకీ బాబు.
హా, కానీ తన విషయంలో పనులన్నీ అయిపోయాయి, కదా?
తనకి మళ్ళీ ఆ కోతి పిల్లోడు ఉన్నాడు.
సరే, ఇక పైకి లే, క్యాంప్బెల్.
- మళ్ళీ కలుద్దాం. - ఏమన్నావు?
పద. బయటకు వెళ్లి చూసుకుందాం.
కూర్చో, జాక్.
మనోడు ఎక్కువ తాగేసి, ఒళ్ళు తెలీని మత్తులో ఉన్నాడు.
హా, ఊరికే జోక్ చేస్తున్నా. అతిగా ప్రవర్తించకు.
అయితే, నేను అతిగా ప్రవర్తించేలా చేయకు.
సరే.
కూర్చొని పద్ధతిగా ఉండు. పిచ్చి పిచ్చిగా మాట్లాడకు.
మీ పేరేంటి?
అది నేనే నిన్ను ముందు అడిగా. ఆర్కేడ్ దగ్గర.
ఏంటి నీ పేరు?
- జార్జ్. - జార్జ్.
నిన్ను కలవడం బాగుంది, జార్జ్. నా పేరు ఇఫే.
ఇఫేనా?
అవును. ఇఫే అంటే నైజీరియన్ భాషలో "ప్రేమ" అని అర్థం.
జార్జ్.
మీ ఇల్లు ఎక్కడ?
స్టెప్నీలోని క్లిఫర్డ్ లేన్ లో.
మరి ఇక్కడికి ఎలా వచ్చావు?
రైలు నుండి దూకేశాను, ఎందుకంటే నాకు ఇంటికి వెళ్లిపోవాలనుంది.
కానీ దారి తప్పిపోయాను.
దయచేసి నన్ను వెనక్కి పంపించేయకండి.
ముందు టీ తాగు, సరేనా?
ఆ తర్వాత నేను రౌండ్స్ కి వెళ్తాను, నువ్వు కూడా రా.
అది అయ్యాక, క్లిఫర్డ్ లేన్ లో ఉండే మీ ఇంటికి తీసుకెళ్తా నిన్ను.
ఏమంటావు?
- ఇఫే? - చెప్పు, జార్జ్.
మీది ఏ ఊరు?
మాది యోరుబా తెగ.
కానీ నా బాల్యం గోల్డ్ కోస్ట్ లో గడిచింది.
అది ఎక్కడో తెలుసా?
అది ఆఫ్రికాలో ఉంటుంది.
అక్కడ సింహాలు కూడా ఉంటాయి కదా.
కొన్ని ప్రాంతాల్లో సింహాలు ఉంటాయి.
కానీ నేను పెరిగిన ప్రాంతంలో లేవులే.
మరి మొసళ్ళు?
మొసళ్ళు ఉన్నాయిలే.
కానీ నగరంలో మనం జాగ్రత్తగా ఉండాల్సింది,
బస్సులు, మోటార్ సైకిళ్ళు, కార్ల నుండి.
వాళ్ళు ఇష్టమొచ్చినట్టు నడుపుతారు.
మీరు నల్లవారా?
అవును మరి.
నేను నల్లవాడిని కాదు.
కాదా?
కాదు.
మా నాన్న నల్లవాడు. ఆయన గ్రెనడా అనే దేశంలో పుట్టాడు.
ఆయన పేరు మార్కస్, కానీ నేను ఆయన్ని ఎప్పుడూ చూడలేదు.
నేను పుట్టక ముందే ఆయన్ని కొందరు తీసుకెళ్లిపోయారని అమ్మ చెప్పింది.
ఎందుకు?
నాకు తెలీదు.
ఆయన్ని స్వదేశం పంపేశారని తాతయ్య చెప్పాడు.
మా అమ్మకి తనంటే అసహ్యం అని చెప్పా నేను.
ఎందుకలా చెప్పావు?
ఎందుకంటే, నన్ను తను పంపించేసింది.
నిన్ను క్షేమంగా ఉంచాలనే ఆమె అలా చేసింది.
నాకు తెలుసు.
ఆమె మానసికంగా కుంగిపోయింది, కానీ తర్వాతి రోజు పనికి వచ్చేసింది.
ఏదేమైనా, నేనొకటి చెప్పాలనుకుంటున్నా, బాంబు దాడుల కారణంగా ఉన్నదంతా కోల్పోయిన వారి విషయంలో,
నిరాశ్రయులైన వారి విషయంలో, కొన్ని నియమాలు అమల్లోకి తీసుకురావాల్సిన అవసరం ఉంది,
ఎందుకంటే నేను వచ్చినప్పుడు ఇక్కడంతా మురికిగా, అపరిశుభ్రంగా ఉంది.
దయచేసి, ఇప్పుడు అందించిన బకెట్లను ఉపయోగించండి.
ఈ కేంద్రానికి ఆర్ధిక సాయం కోసం
జనాల నుండి విరాళాలను సేకరించడానికి మిగతా బకెట్లను ఉపయోగించడం జరుగుతుంది.
- మన్నించండి. - మీ సంక్షేమమే మా లక్ష్యం,
అందరినీ ఇక్కడ సమానంగా చూసుకుంటాం,
మీరెవరైనా కానీ, ఎక్కడి వారైనా కానీ, ఇక్కడ పక్షపాతం ఉండదు.
మీలో చాలా మంది లాగానే, నా బాల్యం ఈస్ట్ ఎండ్ లో గడిచింది, నేను యూదుడిని.
మా ప్రాంతంలో మేము ఒకరికొకరం సహకరించుకొనే వాళ్ళం.
నియంతలపై పోరాడటానికి, ఉద్యోగ వర్గానికి చెందిన వారితో చేతులు కలిపాం.
ఒక విషయం స్పష్టంగా చెప్పాలనుకుంటున్నా,
కొందరు నన్ను సోషలిస్టు అన్నారు...
కొందరు కమ్యూనిస్ట్ అన్నారు,
సమాజానికి నేను ప్రమాదం అని అన్నారు.
కానీ నా ఆదర్శాలు, కమ్యూనిజమ్ కన్నా
క్రైస్తవ మతానికే దగ్గరగా ఉంటాయి.
"నిన్ను నీవు ప్రేమించుకున్నట్టే పరులను కూడా ప్రేమించుము."
బహుశా యేసు కమ్యూనిస్టే ఏమో.
మనల్ని, మన స్వేచ్ఛ కోసం పోరాడుతున్న
మన వీర సైనికులని దేవుడు చల్లగా చూచును గాక.
మీ సపోర్ట్ కి ధన్యవాదాలు.
బకెట్లను మాత్రం కలపకండి.
మిక్కీ! మిక్కీ! మిక్కీ! మిక్కీ!
అదరగొట్టేయ్, మిక్కీ!
ఒక్క నిమిషం ఆగండి.
తనకి ఇది ఇప్పుడే ఇవ్వాలి. తన పరిస్థితి అస్సలు బాగాలేదు.
సరే, మిక్కీ.
మీకు నేను ఏ విధంగా సహాయపడగలను?
నా పేరు రీటా హాన్వే. నేను స్వచ్ఛందంగా సాయపడాలనుకుంటున్నా.
- మీరు సరైన ప్రదేశానికే వచ్చారా? - నేను పక్కలు వేయగలను, నేల తుడవగలను.
నేను ఏదైనా చేస్తాను. ఏమీ పట్టించుకోను.
ఫస్ట్ ఎయిడ్ చేయగలరా?
మూడు నెలల క్రితం ట్రెయినింగ్ తీసుకున్నాను.
అంతా ఓకేనా?
ఈ ఉదయం నా కొడుకుని పంపించేశాను. కాబట్టి, అతడిని చాలా మిస్ అవుతున్నా.
హలో, బెట్టీ.
నాకొక కొత్త నేస్తం పరిచయం అయింది, ఆమెని నీకు పరిచయం చేయాలనుకుంటున్నా.
ఆమె పేరు రీటా. ఆమె నీ బ్యాండేజీని మారుస్తుంది.
నీ చేతికి ఏమైంది, బెట్టీ?
తెలీదు.
నాకు మా అమ్మ కావాలి.
హత్తుకోమంటావా?
కావాలా? ఇలా రా.
ఏం పర్వాలేదు.
హలో?
హలో. హలో...
గుడ్ ఈవినింగ్, సర్.
ఇప్పుడు బ్లాక్ అవుట్ అమల్లో ఉంది. దయచేసి లైట్స్ ఆపివేయండి.
తలుపు ఎవరు కొట్టారు, స్టాన్?
ఎవరూ లేదులే, బంగారం.
హాలెలూయా
నాతో పాటు పాడు.
హాలెలూయా
త్వరగా పద, జార్జ్.
నేను తర్వాతి స్టాప్ కి వెళ్తున్నా.
ఏ.ఆర్.పీ వార్డెన్ వస్తున్నారు! దారి ఇవ్వండి!
రా, జార్జ్! నాకు దగ్గరగా ఉండు!
- నెట్టవద్దు! - ఏ.ఆర్.పీ వార్డెన్ వస్తున్నారు!
- ఇఫే! - ఆ అబ్బాయిని పంపించండి.
పక్కకు జరిగి అతనికి దారి ఇవ్వండి.
గుడ్ ఈవినింగ్.
నాకు సుసు వస్తోంది.
ఇలా రా.
ఆ కర్టెన్స్ వెనుక పోసేయ్.
ఏవండీ. ఏం చేస్తున్నారు మీరు?
ఓయ్. నువ్వు పక్కకు జరగకపోతే, గొడవ తప్పదు.
ఇది ఇంగ్లీష్ వారి కోసం. పక్కకు తప్పుకో.
- కానీ, మేడమ్, మేమేమీ... - నా భార్యపై గొంతు పెంచి మాట్లాడకు.
నీ గురించి నువ్వేం అనుకుంటున్నావు? పక్కకు తప్పుకో ఇక.
సర్, అతనేమీ గొంతు పెంచి మాట్లాడలేదు.
నేను మీ యూదులతో అస్సలు మాట్లాడను.
కాబట్టి నువ్వు నోరు మూసుకొని కూర్చో, లేదంటే పళ్ళు రాలగొట్టి చేతిలో పెడతా.
ఏంటి ఇక్కడ సమస్య?
మమ్మల్ని వేరుగా ఉంచడానికి ఈ పెద్ద మనిషి ఈ గుడ్డ అడ్డు పెట్టాడు.
ఈ జైలు లాంటి ప్రదేశంలో మమ్మల్ని ఇంకో జైల్లో ఉంచుతున్నట్టుగా ఉంది.
అతడిని చూడాలని నాకేమీ లేదు, కానీ ఇలా బంధింపబడాలని నాకు లేదు.
హేయ్, ఏం చేస్తున్నారు...
సర్.
ఇక్కడ అందరూ ఒకటే.
నచ్చినా నచ్చకపోయినా, ఈ దేశంలో మనందరమూ సమాన హక్కులు ఉన్న పౌరులమే.
హిట్లర్ లక్ష్యం ఇదే.
మనుషుల మధ్య, జాతుల మధ్య చిచ్చు పెడుతున్నాడు.
మనం యుద్ధం మధ్యలో ఉన్నాం,
అందరం ఒక చోటకు చేరి ఉన్నాం, మనకి వీలైనంత సహాయం మనం చేయాలి.
నన్ను అడిగితే...
నన్ను అడిగితే, ఈ కష్ట సమయాల్లో మనం బాధ్యతగా నడుచుకుంటూ
తోటి మనుషులను సమానంగా చూడాలని,
ఇతరుల పట్ల దయ...
గౌరవం చూపాలని అంటాను.
ఇది ఎవరికైనా నచ్చకపోతే, ఇంకెక్కడైనా ఆశ్రయం తీసుకోండి.
జార్జ్. రా.
జార్జ్. కాసేపు పడుకో. సరేనా?
నేను ఇంకా డ్యూటిలోనే ఉన్నాను. నా రౌండ్స్ ను పూర్తి చేయాలి.
మళ్ళీ రేపు ఉదయం వస్తా. సరేనా?
ఇఫే?
చెప్పు, జార్జ్.
నేను నల్లవాడిని.
నేను ఇంకొన్ని గంటల్లో వచ్చేస్తా, సరేనా?
నిన్ను ఇంటికి తీసుకెళ్లేటప్పుడు ఇంకో పాట నేర్పిస్తాను. సరేనా?
లైట్స్ ఆపేస్తున్నాం!
అదేంటో నీకు గుర్తుందా?
అది జీ. జీ కార్డ్.
ఆ తర్వాత కిందకి వెళ్ళాలి.
అది ఎఫ్ కార్డ్.
అంతే. వాటిని ప్లే చేయి.
మొన్న మీరు వాయించింది ఏంటి?
సరదాగా ఉంది, కదా? అమ్మ అంతే, సరదాగా ఉంటుంది.
అవును, అది నిజమే. తను సరదాగానే ఉంటుంది.
అమ్మ కలర్ రెడ్డు అమ్మ ఆకారం లడ్డు
ఏంటి?
నేను లడ్డుగా ఉన్నానా?
- అవును. - కానీ అది కటువుగా ఉంది.
నాకు లడ్డులంటే ఇష్టం.
జార్జ్ అతనే నా రారాజు
ఇప్పుడంతా ఓకే!
అంతా ఒకే!
అందరూ జాగ్రత్తగా పైకి వెళ్ళండి.
హాయ్, సార్. మీరు ఇఫేని చూశారా?
ఇఫే.
చూశా. ఇక్కడే ఉండు, అబ్బాయి.
ఇక్కడికి రా.
- త్వరగా రా. దాక్కో. - త్వరగా రా.
హేయ్, బిల్. ఆ అబ్బాయి ఇఫే కోసం అడుగుతున్నాడు.
నీకు తెలీదా? నిన్న రాత్రి అతను చనిపోయాడు.
ఏంటి?
ఒక పెద్దావిడని ఇంటి నుండి బయటకి తీసుకురావాలని చూశాడు. కానీ ఆమె రానంది.
తన గురించి అస్సలు ఆలోచించనే ఆలోచించలేదు అతను.
దేవుడా.
సరే మరి. మనం ఆ అబ్బాయి సంగతి చూడాలి.
రా, నేను ఇక్కడ మొదలుపెడతాను.
ఎక్కడికి వెళ్తున్నాడు?
- చూసుకోవోయ్! - కాస్త ముందు ఏముందో చూసుకుంటూ వెళ్ళు!
వాడి మీదకి ఒకటి విసురు.
ఆపండి! లేకపోతే చెంప చెళ్లుమంటుంది!
మీ అమ్మకి చెప్తాను! మీ ఇల్లు ఎక్కడో నాకు తెలుసు!
వెళ్లిపోండి!
రీటా!
రీటా, నీకేమీ కాలేదు కదా?
తృటిలో ప్రమాదం తప్పింది.
సరే. ఇక దీన్ని శుభ్రం చేసేద్దాం.
రీటా హాన్వే రావాలి.
దయచేసి ఆఫీసుకు ఒకసారి వస్తావా?
కూర్చో, రీటా.
విషయం ఏంటండి?
మిసెస్ హాన్వే, నా పేరు టిమోతి యాష్ డౌన్, ఈమె నా సహోద్యోగి, బ్రెండా వాట్సన్.
మేము విద్యా శాఖలో పని చేస్తున్నాం.
మీకు ఒక చేదు వార్త చెప్పాలి, మీ అబ్బాయి జార్జ్ హాన్వే,
తను చేరుకోవాల్సిన గమ్యస్ధానానికి చేరుకోలేదని మాకు తెలిసింది.
ప్రయాణం మొదలైన సుమారు ఒక గంట తర్వాత అతను పరారైనట్టు మేము కనుగొన్నాం.
అతను రైలు నుండి దూకేశాడని, అతనికి రైలులో పరిచయమైన ఒక పాప మాకు చెప్పింది.
దూకేశాడా?
దూకేశాక, లేచి నిలబడి, తన స్నేహితురాలికి చేయి ఊపాడట.
- అతనికి గాయాలైనట్టుగా అనిపించలేదు. - అతడిని మీకు అప్పగించాను.
- వాడికి ఏమీ కాకుండా చూసుకోవలసిన బాధ్యత మీది. - ఇది షాక్ కలిగించే విషయమే, రీటా,
- కానీ, ఆవేశపడిపోకు... - లేదు, లేదు. ఎక్కడున్నాడు నా కొడుకు?
వాడు ఎక్కడున్నాడో ఎందుకు చెప్పట్లేదు?
పోలీసులతో సహా, సంబంధిత అధికార యంత్రాంగాలన్నింటికీ తెలియజేశాము.
వాడిని కంటికి రెప్పలా చూసుకోవాల్సిన బాధ్యత మీపై ఉంది.
చట్ట ప్రకారం అనుసరించాల్సిన
- ప్రోటోకాల్స్ అన్నిటినీ అనుసరించాం. - ప్రోటోకాల్స్ అన్నిటినా?
మరి నా కొడుకు ఎక్కడ? నిన్న ఉదయం వాడిని మీకు అప్పగించాను.
మా వివరాలు ఇందులో ఉన్నాయి, మిసెస్ హాన్వే.
అతను ఇంటికి వస్తే, దయచేసి మాకు తెలియజేయండి.
రీటా!
నువ్వు కోపంగా ఉన్నావని అర్థమైంది, ఇలాంటి పరిస్థితుల్లో అది మామూలే...
- నిజంగానే. - ...కానీ నువ్వు షిఫ్ట్ మధ్యలో ఉన్నావు.
మా అబ్బాయి ఆచూకీని కనుగొన్నాక వస్తా.
నువ్వు వచ్చేసరికి నీ ఉద్యోగం ఉండాలిగా!
నీ ఉద్యోగాన్ని మడిచి ఎక్కడైనా పెట్టుకో!
ఓరి దేవుడా! ఓయ్! రీటా!
- హేయ్! - రీటా!
- ఇక్కడికి రా! - రీటా, ఏమైంది?
- రీటా!
- అడ్డు జరగండి!
పని కానివ్వండి!
ప్రస్తుతానికి గడిచిపోతోంది, అంతే. ఇంకా కాస్తంత చక్కెర ఉంది,
కానీ ఈ రేషన్ల పరిస్థితి ఏంటో అర్థం కావట్లేదు.
ఓయ్!
వీళ్లందరినీ ఏరిపారేయాలి. చెత్త వెధవలు.
చెత్త వెధవలకి ఊర్లోని వాళ్ళందరూ అలాగే కనిపిస్తారులే.
ఎంత ధైర్యం ఉంటే ఆ మాట అంటావు!
- దొబ్బేయ్! - దారుణం.
హేయ్!
నీకు ఆకలిగా ఉందా?
ఆహా! అంత ఆత్రం వద్దు.
చివరిగా ఎప్పుడు తిన్నావు?
పద.
నీకు పాలు, శాండ్విచ్ ఇప్పిస్తా, ఆ తర్వాత నీ దారిన నువ్వు వెళ్ళవచ్చు.
నా పేరు జెస్.
మరి నీ పేరు?
నీ పేరేంటి?
పేరు చెప్పకుంటే, శాండ్విచ్ ఇప్పించను. నీ ఇష్టం మరి.
జార్జ్.
నిన్ను కలవడం బాగుంది, జార్జ్.
నాకు చికెన్ శాండ్విచ్ ఇప్పించగలరా?
అలాగే.
"త్వరలోనే మనకి అవకాశం లభిస్తుంది దాన్ని సద్వినియోగపరుచుకుందాం
త్వరలోనే సరిపడా శక్తి లభిస్తుంది అణచివేతని తిప్పికొడదాం
అది త్వరలోనే వస్తుంది"
"అది త్వరలోనే వస్తుంది"
ఒకడిని తీసుకొచ్చింది. వీడు మనకి కావాల్సినంత చిన్నగానే ఉన్నాడు.
అదరగొట్టేశావ్, జెస్. వాడి పేరేంటి?
జార్జ్.
ఇలా రా, అబ్బాయి. నిన్ను ఒకసారి దగ్గరి నుండి చూడాలి.
మీ ఊరేంటి?
ఎల్బర్ట్ నిన్ను ఒకటి అడిగాడు, జార్జ్.
స్టెప్నీ. క్లిఫర్డ్ లేన్.
ఛండాలమైన చోటు అది.
సరే మరి.
ఇక పనికి వెళదాం పద, అబ్బాయి.
చూసుకోగలవా, హార్వ్?
"ఈవినింగ్ స్టాండర్డ్." "స్టాండర్డ్."
- దొబ్బేయ్. - థ్యాంక్స్, ఎల్బర్ట్.
దాని వెనుక ఒక రంధ్రం ఉంది.
నువ్వు ఒంగోని దాని గుండా అవతలి వైపుకు వెళ్ళాలి.
సరేనా? ఎన్ని వీలయితే అన్ని తీసుకోవాలి.
అర్థమైందా?
ఓయ్.
మళ్ళీ ఆ పని చేశావంటే, నిన్ను ఎలా కొడతానో
నాకే తెలియదు.
ఆ తర్వాత కూడా నువ్వు బతికే ఉంటే, నిన్ను నదిలో పడేస్తాం,
ఆ తర్వాత నీ శవం కూడా ఎవరికీ దొరకదు.
ఇది తీసుకొని లోపలికి వెళ్ళు.
"ఈవినింగ్ స్టాండర్డ్!" "ఈవినింగ్ స్టాండర్డ్" తీసుకోండి!
పేపర్లు అమ్ముకునే స్థితికి చేరుకున్నామా?
ఈ పిల్లలు, దద్దమ్మలు.
నాకు అస్సలు లేదు. ఏంటి, దాన్ని చూశాక కూడానా?
ఎలాగైనా, నేను దాన్ని తెరుస్తా.
మళ్ళీ ఇంకెప్పుడైనా చేద్దాం!
ఎవరైనా ఉన్నారా?
హేయ్, నువ్వు ఇలా చేస్తే అంతా కుప్పకూలి మనపై పడుతుంది.
దీన్ని కాస్త రీట్యూన్ చేయాల్సిన అవసరముంది.
జిమ్.
అటు చూడు.
వీధిన పడి తిరిగే ఏ అడ్డ గాడిద అయినా వీటిని దర్జాగా తీసుకెళ్లిపోగలడు.
నాకు సాయం చేయి.
ప్రస్తుతానికి ఇది చాల్లే.
మిగతాది పోలీసులు వచ్చి చూసుకుంటారు. మనం ఇక వెళదాం పద.
దేవుడా.
జిమ్.
ఇక్కడ ఎవరో ఉన్నారు.
- నాకు ఇక్కడ ఉండాలని లేదు. వెళదాం పద! - ఒక్క నిమిషం ఆగు!
హా, నువ్వన్నది నిజమే. పద.
- అసలు ఎందుకు దూకేశాడు? - నాకు తెలీదు, నాన్నా. ఎవరికీ తెలీదు.
- ఎక్కడికి వెళ్తున్నావు, తల్లీ? - జార్జ్ ని కనుగొనడానికి వెళ్తున్నా.
ఇక్కడే గోళ్లు కొరుక్కుంటూ కూర్చోలేను.
- నేను కూడా నీతో వస్తాను. - వద్దు.
ఒకవేళ వాడు ఇంటికొచ్చాక, ఎవరూ లేకపోతే?
అక్కడే ఉండు.
- జాక్ ఉన్నాడా? - ముందు పక్క ఉన్నాడు.
వారెవ్వా.
వావ్, నువ్వు అదరగొట్టేశావు, జార్జ్.
ఇప్పుడు నన్ను ఇంటికి తీసుకెళ్లగలరా?
హా, సమయం సందర్భం వచ్చినపుడు తీసుకెళ్తాంలే.
కాదు, ఇప్పుడే!
ఏంటి? నొప్పిగా ఉందా?
గట్టిగా తగిలిందా? గట్టిగా తగిలిందా? ఇలా తగిలిందా?
హా? గట్టిగా తగిలిందా? గట్టిగా తగిలిందా?
- ఎల్బర్ట్ - గట్టిగా తగిలిందా?
- చెప్పు! గట్టిగా తగిలిందా? హా? - ఎల్బర్ట్
ఎల్బర్ట్
సారీ.
- హోష్ లోనే ఉన్నావా? - హా.
నీ పనితనానికి నీకు కానుక ఇవ్వాలి, ఏమంటావు?
కేకు అయితే ఓకేనా?
కేకు తింటావా? హా?
వీడికి కేకు ఇప్పించు. సరేనా?
వాడిని కనిపెట్టుకొని ఉండు. రెప్పపాటులో తుర్రుమనగల జాదూగాడు వాడు.
సరేనా? సరేనా?
పద.
- టీ ఇవ్వనా? - హా.
మళ్ళీ వెర్రెత్తిపోయావా?
నమస్కారం అండి.
ఈమెకి జార్జ్ హాన్వే అనే తొమ్మిదేళ్ల కొడుకు ఉన్నాడు,
అతడిని నిన్న ఉదయం ఇక్కడి నుండి సురక్షిత ప్రాంతానికి తరలించడం జరిగింది.
అతను 10:45కి బయలుదేరిన రైలెక్కాడు, కానీ బయలుదేరి దాదాపుగా గంట అయ్యాక దూకేశాడు.
అతను ఇంటికి తిరిగి రాలేదు. మీకేమైనా అతను కనిపించాడా?
కనిపించటం లేదు అతను.
ఇది పోయిన వస్తువుల శాఖ. పోయిన పిల్లల శాఖ కాదు.
మీరేమైనా చూశారా, లేదా మీ చెవిన ఏమైనా పడిందేమో అని తెలుసుకోవడానికి వచ్చామంతే.
నాకేం తెలీదు.
సాయంత్రం కులాసాగా గడపండి.
హాయ్, మా అబ్బాయి కనిపించట్లేదు. అతని పేరు జార్జ్ హాన్వే.
ఓసారి జాబితాని చూడండి.
ఓయ్, అది తర్వాత!
ఇలా రా.
- థ్యాంక్స్, బాసూ. - పర్వాలేదులే.
ఆపు!
- నువ్వు బాగానే ఉన్నావా? - హా.
సరే. ఇప్పుడు జార్జ్ విషయం అందరికీ తెలిసింది.
జార్జ్ గురించి జనాలకు తెలుసు, కానీ అతడిని ఎవరూ చూడలేదు, అంటే...
- వాడిని కాపాడటానికి నేను ఉండను కదా ఇప్పుడు. - చూడు, అతను గట్టివాడు, రీటా.
బయట ఎలా ఉండాలో, ఒక్కడే ఎలా బతకాలో అతనికి బాగా తెలుసు.
నేనంటే అసహ్యమని చెప్పాడు.
అతని స్థానంలో నేనున్నా అలాగే అనే వాడిని.
అంటే, అప్పుడు నాకు నీతోనే ఉండాలని ఉంటుంది కదా.
ఎంతైనా నువ్వు అతనికి అమ్మవి కదా.
- ఇలా రా. - వద్దు, ఇలా వెళదాం. మిక్కీ షెల్టర్ దగ్గరికి వెళదాం.
హలో, హానీ.
హార్న్స్ వాయించే పిస్తాలు! లేచి నిలబడండి.
డబుల్ మీనింగ్ గా అనిపించి ఉంటే క్షమించండి.
ఈ ఆర్డర్లు చాలా అంటే చాలా ఉన్నాయి!
- వేగంగా తీసుకెళ్ళు! - తీసుకెళ్ళు!
అలాగే, చెఫ్!
వేగంగా తీసుకెళ్ళు.
ఉంగరం చాలా బాగుంది, డార్లింగ్.
అది ఎనిమిది, తొమ్మిది క్యారెట్లు ఉండవచ్చు.
- చూపించు. - నేను ఏడు క్యారెట్లు అన్నాను,
ఎనిమిది, తొమ్మిది అనలేదు.
- హలో, దీన్ని తీసుకెళ్తారా? - అభినందనలు.
చాలా చాలా థ్యాంక్స్.
- థ్యాంక్యూ. - థ్యాంక్యూ.
- ఏం చేస్తున్నావు? - ఇది రావట్లేదు.
నేను చూస్తా ఆగు.
ఓయ్.
దిక్కులు చూసింది చాలు.
ఇంటికి వెళ్లాలంటే, పని కానివ్వు.
లేదంటే, ఆ పోలీసులు వచ్చి నిన్ను మళ్ళీ రైలెక్కించేస్తారు.
ఎందుకంటే, వాళ్ళు ఆ పనే చేస్తారు మరి.
పని కానివ్వు ఇక.
కాపాడు.
భయపడకు, అందరూ చనిపోయారు.
పేలుడు ధాటికి వీళ్ళ ఊపిరితిత్తులు పేలిపోయాయి.
ఇక పని కానివ్వు.
ఆ గులాబీ డ్రెస్ అమ్మాయి వేసుకున్న కమ్మలు తీద్దాం.
బెరిల్,
- నువ్వు కూడా మాతో జాయిన్ అవుతావా? - థ్యాంక్యూ.
- వెయిటర్! షాంపేన్ తీసుకురా, వెయిటర్. - అలాగే, సర్. చిటికెలో తెచ్చేస్తా, సర్.
ఎల్బర్ట్, ఈమె నీ కొత్త లవరా?
ఈమె నాకు బాగా కావాల్సిన స్నేహితురాలు, ఎడ్వీనా.
వావ్. తను చూడటానికి బాగానే ఉన్నా, బాగా బిగుసుకుపోయి ఉంది.
- ఇంకో గ్లాస్ పోయమంటారా, సర్? - పోసేయ్.
- చీర్స్. - చీర్స్.
నీకు, నీతో పాటు స్వర్గానికి ప్రయాణమైన అందరికీ చీర్స్.
- ఇది చాలా బాగుంది. - ఇంకాస్త పోయి.
అన్ని విధాలా మనం దీనికి అర్హులం.
ఇవాళ చాలా అందంగా ఉన్నావు, బంగారం.
చాలా చాలా థ్యాంక్స్.
సూపర్.
మాకు సాయపడండి. కానివ్వండి.
కానివ్వండి!
తలదాచుకోండి!
- త్వరపడండి! కానివ్వండి! - అందరూ తలదాచుకోండి!
కానివ్వండి! కానివ్వండి!
ఇంటికి ఎలా వెళ్లాలో దారి చూపించు
నేను అలసిపోయాను, నాకు పడుకోవాలనుంది
సుమారుగా ఒక గంట క్రితం ఒక పెగ్గు వేశాను దానితో మత్తు నన్ను ఆవహించేసింది
నేనెక్కడ తిరిగినా
అది నేల మీద అయినా సముద్రం మీద అయినా, గాల్లో అయినా
నా పాట నీకు ఎప్పుడూ వినిపిస్తూనే ఉంటుంది
ఇంటికి ఎలా వెళ్లాలో దారి చూపించు
మరేం పర్వాలేదు, గురూ. ఇక్కడ అందరం క్షేమంగానే ఉంటాం.
ఇంటికి ఎలా వెళ్లాలో దారి చూపించు
నేను అలసిపోయాను, నాకు పడుకోవాలనుంది
సుమారుగా ఒక గంట క్రితం ఒక పెగ్గు వేశాను దానితో మత్తు నన్ను ఆవహించేసింది
నేనెక్కడ తిరిగానా, అది నేల మీద అయినా సముద్రం మీద అయినా, గాల్లో అయినా
నా పాట నీకు ఎప్పుడూ వినిపిస్తూనే ఉంటుంది ఇంటికి ఎలా వెళ్లాలో దారి చూపించు
లోపలికి వెళ్ళు! త్వరగా వెళ్ళు!
లేదు, హిట్లర్ విషయంలో అలా చేయడం సబబు కాదు!
నేను అదే చేస్తున్నా!
మరి పంచ్ సంగతేంటి, హిట్లర్?
హిట్లర్ కి పంచ్ ఇస్తావా?
తప్పకుండా.
అద్గదీ లెక్క.
లేదు, మిస్టర్ పంచ్. ఎంత ధైర్యం! ఎంత ధైర్యం ఉంటే నన్ను కొడతావు?
నువ్వు "హిట్లర్ చల్లగా ఉండాలి" అని అనాలి.
చల్లగానా?
చల్లగా ఉంటే బాగుండు. ఇక్కడ చాలా వేడిగా, ఉక్కగా ఉంది.
వర్షం పడినా పర్వాలేదు.
నీకు ఇంగ్లీష్ వచ్చా, రాదా?
ఎప్పుడూ వాతావరణం గురించే మాట్లాడుతుంటావు.
నా ఉద్దేశం "హిట్లర్ చల్లగా ఉండాలి" అని అనమని.
చేయి పైకెత్తి, "హిట్లర్ చల్లగా ఉండాలి" అని చెప్పు.
ఇలా అన్నమాట. ఇలా నా చేతిని పైకెత్తి, ఇక అంటాను,
"హిట్లర్ చల్లగా ఉండాలి." చల్లగా, చల్లగా, చల్లగా ఉండాలి.
అద్గదీ లెక్క.
థ్యాంక్యూ, థ్యాంక్యూ. థ్యాంక్యూ.
అంతా మీ అభిమానం. థ్యాంక్యూ. థ్యాంక్యూ.
సోదరసోదరీమణులారా, ఒకసారి నేను చెప్పేది వింటారా?
సరే మరి, అందరూ బయటకు వెళ్ళండి. ఈరాత్రి రైళ్లేవీ నడవట్లేదు.
ఇక్కడ ఉండే హక్కు నాకు ఉంది. నేను డబ్బులిచ్చి టికెట్ కొనుక్కున్నాను.
ఇది ప్రయాణ టికెట్, మేడమ్, రాత్రి బస చేయడానికి టికెట్ కాదు.
నా రైలు వచ్చే దాకా నేను ఇక్కడే ఉంటా.
నేను కూడా.
ఉదయం దాకా ఒక్క రైలు కూడా రాదు.
ముందే వచ్చాం.
మేము ఆనందంగా వేచి ఉంటాం. బ్రిటిష్ వాళ్ళం కదా.
నియమాలంటే నియమాలే. వాటిని రూపొందించింది నేను కాదు.
బయట ఏం జరుగుతోందో మీకు తెలుసా అసలు?
అవతలకి పోవయ్యా.
ఇక్కడి నుండి దొబ్బేయవయ్యా!
అదే బయటకు వెళ్లే దారి! వెళ్ళిపో!
ఎవరు విసిరారు...
వెళ్ళిపోవయ్యా, రూల్స్ రామానుజమ్.
ఇక్కడ ఇంకెవరూ పట్టరు. మనం గేట్స్ కి తాళం వేసేయాలి.
ప్రస్తుతానికి వీడ్కోలు
ముందున్నాయి మనకి మంచి రోజులు
స్టెప్నీ గ్రీన్
బహుశా ఇది సంకేతం ఏమో
నీ అందాల హృదయాన్ని శాంతపరుచుకోవడానికి
ఒకసారి నాకేసి చూడు
నేను నీ దగ్గరికే వచ్చేస్తున్నాను
రాత్రంతా లాంతరు వేసుకొనే ఉండు
తీరానికి జాగ్రత్తగా చేరుకో
మంచి స్నేహితులు, మెరుగైన వైన్
నీకు గుమ్మం దాకా వచ్చి స్వాగతం పలుకుతాయి
బహుశా ఇది సంకేతం ఏమో
నీ అందాల హృదయాన్ని శాంతపరుచుకోవడానికి
భవిష్యత్తులో మంచే రాసుంది
ఇక బాధ అనేది దరికి చేరదు
ఏంటి ఆ శబ్దం?
ఏంటా శబ్దం?
తెలీదు.
ఇటు వైపు రండి. రండి.
నన్ను పట్టుకో. రా.
పద.
పదండి. వెళదాం పదండి.
పదండి, పదండి.
పదండి. పదండి.
రండి! రండి!
ఓ అబ్బాయి! ఇలా రా!
కింది నుండి అవతలి పక్కకి వెళ్లగలవేమో చూడు, ఒకవేళ వెళ్లగలిగితే, సాయం కోసం ఎవరినైనా తీసుకురా.
అర్థమైందా?
గట్టిగా ప్రయత్నించు, అబ్బాయి.
ఆగండి!
అతను ఇరుక్కుపోయాడు!
ఇప్పుడంతా ఓకే.
నేను స్టేషనుకు వెళ్లి అక్కడ సాయపడాలి,
నువ్వు జాగ్రత్త, సరేనా?
రేపు కలుస్తా నిన్ను ఇక.
ఎట్టకేలకు మన వీర బాలుడు లేచాడబ్బా.
నువ్వు చాలా ప్రాణాలు కాపాడావు, తెలుసా?
నువ్వు ఇతరులను కనుక సాయం పిలవకపోయి ఉంటే, చాలా మంది ప్రాణాలు...
ఇప్పుడు నీకు ఎలా అనిపిస్తోంది, బంగారం?
నా సెయింట్ క్రిస్టఫర్ నెక్లెస్ ఎక్కడ?
అది ఇక్కడే డ్రెస్సింగ్ టేబుల్ మీద ఉంది. నీ బట్టలు దండెంపై ఆరబెట్టాను.
నా పేరు రూబీ.
ఇప్పుడు...
ఇదుగో. ఈ అద్భుతమైన టీ తాగు.
నా నెక్లెస్ నాకు ఇచ్చేస్తారా?
తప్పకుండా.
నీ పేరు జార్జ్ హాన్వే, కదా?
నీకోసం చాలా మంది గాలిస్తున్నారు.
అది నీకు తెలుసా?
నువ్వు చాలా ధైర్యవంతుడివి. అదృష్టవంతుడివి కూడా.
సరే మరి. నీకు టిఫిన్ తీసుకొస్తా,
ఆ తర్వాత నీ స్నానానికి వేడి వేడి నీళ్లు పెడతా,
ఆ తర్వాత నిన్ను ఇంటికి తీసుకువెళ్తా.
ఇక్కడి నుండి అది దగ్గరేలే.
- థ్యాంక్యూ. - పర్వాలేదులే.
చిటికెలో వచ్చేస్తా.
- మార్నింగ్, కానిస్టేబుల్. - మార్నింగ్.
అతను నిద్ర లేచాడా?
ఇప్పుడే లేచాడు. కాసేపట్లో తయారైపోతాడు. అప్పుడు మనం అతడిని స్టేషనుకు తీసుకెళ్లవచ్చు.
- టీ ఇవ్వనా? - తప్పకుండా.
స్టెప్నీ గ్రీన్
ఓలీ.
అదేనా నీ పేరు? నీ పేరు ఓలీయా?
అమ్మా?
తాతయ్యా!
జార్జ్?
- జార్జ్. - అమ్మా.
అమ్మా.
- అమ్మా. - జార్జ్. ఏం పర్వాలేదులే.
పర్వాలేదు. ఏం పర్వాలేదు.
అంతా ఓకే.
నిన్ను మళ్ళీ ఇంకెక్కడికీ పంపించను.
మరేం పర్వాలేదు.
ఏదైనా కోరుకో.
- ఒక కోరికేనా? - ఒకటే.
జెన్నీ జ్ఞాపకార్థం
సబ్ టైటిళ్లను అనువదించినది: రాంప్రసాద్